**Osnovna škola Viktora Kovačića Hum na Sutli**

Hum na Sutli 152/1;49231 Hum na Sutli

Tel. 049/341162; 099/3510 650; e-mail: ured@os-vkovacica-humnasutli.skole.hr

**UPUTE I INFORMACIJE ZA RODITELJE**

 **UČENIKA OŠ VIKTORA KOVAČIĆA HUM NA SUTLI**

**Prema Uputama za sprječavanje i suzbijanje epidemije bolesti COVID-19 vezano uz rad predškolskih ustanova, osnovnih i srednjih škola u školskoj godini 2021./2022. (HZZJZ i MZO) te temeljem Modela i preporuka za rad u uvjetima povezanim s COVID-19 (MZO)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OPĆE UPUTE ZA RODITELJE**

* Roditelji ne dolaze u pratnji djeteta ako imaju simptome zarazne bolesti (povišena tjelesna temperatura, kašalj, teškoće u disanju, grlobolja…), ako im je izrečena mjera samoizolacije ili imaju saznanja da su zaraženi koronavirusom
* Roditelji ne dovode dijete u školu ako:
	+ - ima simptome zarazne bolesti
		- ima izrečenu mjeru samoizolacije
		- imaju saznanja da je zaraženo koronavirusom
* Kada dovodi dijete u školu, roditelj/pratitelj može ući u školu ako je riječ o učeniku 1. razreda osnovne škole ili o učeniku s teškoćama u razvoju. U tom slučaju roditelj dovodi dijete pred garderobu učionice u kojoj boravi.
* U pratnji djeteta uvijek je samo jedna odrasla osoba.
* Roditelj/pratitelj obvezno u ustanovi nosi masku te bez maske ne može ući u ustanovu, već dijete preuzima djelatnik ispred ulaza u ustanovu.
* Dopušteno je održavanje roditeljskih sastanaka i individualnih informacija licem u lice na način da se kontakt smanji na najmanju moguću mjeru. Svi roditelji i učitelji moraju nositi maske i održavati fizički razmak po mogućnosti 2 metra.
* Preporučeno je da tijekom roditeljskih sastanaka i individualnih informacija prozori budu otvoreni.

**OSTALE INFORMACIJE ZA RODITELJE:**

***Fizička distanca***

**Dopušteno je miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugim učenicima i učiteljima pri čemu je obvezno držati najveći mogući razmak, kao i nošenje maske, osim za učenike od 1. do 4. razreda osnovne škole te prilikom sportskih aktivnosti.**

Učenici prilikom prolaska ili boravka u zajedničkim prostorima (predvorje, hodnici, blagovaonica, sportska dvorana) trebaju paziti da nepotrebno ne dodiruju površine ili predmete

**Učenici od 5. do 8. razreda, učitelji predmetne nastave te stručni suradnici moraju nositi maske, ako je razmak u učionicama između učenika manji od 1,5 m. To je preporuka u svim našim učionicama, budući da je broj učenika različit po razrednim odjelima (od 19 do 26).**

***Temperatura i simptomi bolesti***

Roditelji su dužni povremeno izmjeriti tjelesnu temperaturu djetetu te svaki put prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbuhobolje te znakova respiratorne bolesti (kašalj, curenje nosa, grlobolja, bol u uhu). U slučaju povišene tjelesne temperature učenici ne smiju dolaziti u školu.

**ORGANIZACIJA RADA U MATIČNOJ ŠKOLI:**

* nastava se odvija u dvije smjene. U jednoj smjeni su učenici razredne, a u drugoj smjeni učenici predmetne nastave. Smjene se izmjenjuju svaki tjedan.
* Satovi u jutarnjoj smjeni traju 45 minuta, a u popodnevnoj 40 minuta.
* **Nastava za učenike svih razreda ove 2021./2022. školske godine u jutarnjem terminu počinje u 7.30 sati, a u popodnevnom terminu u 13 sati.**
* Drukčije je organiziran i način prehrane učenika pa dio učenika jede nakon drugog sata, a dio nakon trećeg.
* Za učenike 1. do 3. razreda organiziran je i PRODUŽENI BORAVAK, u obje smjene. U jutarnjoj smjeni boravak organiziran je od 8 sati do 13 sati, a u podnevnoj smjeni od 11:15 do 16:15 sati
* Samim time promijenjen je i vozni red autobusa koji se nalazi na stranicama škole.
* Kako bi se izbjegao kontakt među između učenika razredne i predmetne nastave, određen je način ulaska u školu na glavnom ulazu i ulazu kod dvorane:
* učenici petih i šestih razreda ulaze na ulazu kod školske dvorane,
* učenici sedmih i osmih razreda na glavnom ulazu.
* učenici nižih razreda ulaze na glavni ulaz, dva razreda stvari ostavljaju u garderobi, a dva razreda ispred učionica
* Pojačano je dežurstvo učitelja na ulazu koji brinu da učenici pri ulasku u školu dezinficiraju ruke te se pazi na broj učenika u garderobi kako ih u isto vrijeme ne bi bilo previše.
* osigurano je vrijeme za dezinfekciju učionica između smjena

**ORGANIZACIJA RADA U PODRUČNIM ŠKOLAMA**

**Sve područne škole i ove godine rade u jutarnjoj smjeni.**

U PŠ Prišlin, PŠ Druškovec i PŠ Brezno nastava počinje u 7:30 sati, a u PŠ Lupinjak u 7:45 sati.

**Svaka područna škola donijela je svoje provedbene upute** vezano uz organizaciju rada, način kretanja učenika u školi i poštivanje epidemioloških mjera vezano uz specifičnosti organizacije i prostornih uvjeta pojedinih područnih škola.

Provedbene upute za svaku područnu školu također možete pročitati na web stranici škole u dijelu gdje su informacije za svaku PŠ.

***Prijevoz učenika:***

Za učenike PŠ Druškovec i PŠ Brezno organiziran je i prijevoz učenika. U dovozu koriste linije za učenike predmetne nastave, a organiziran je poseban raniji odvoz. U smjeni kad su učenici predmetne nastave u popodnevnom turnusu, dovoz i odvoz učenika za PŠ organiziran je posebno ili u kombinaciji sa prijevozom učenika nižih razreda matične škole.

***Produženi boravak:***

S obzirom na broj učenika i iskazane potrebe roditelja, produženi boravak organiziran je jedino u PŠ Prišlin.